Data was extracted from:https://www.infomed.co.il/drugs/polyethylene-glycol-3350/

המומחים של
Info
med
מסבירים:
מידע כללי:
פוליאתילן גליקול הוא חומר המרכך את הצואה על ידי העלאת תכולת המים בצואה, גורם לפעילות מעיים נורמלית וכך מקל על עצירות.
במקרים בהם העצירות כרונית, ארוכת טווח, נגרמת מליקוי בתפקוד המעיים ונובעת מחוסר איזון בהרגלי אכילה ואורח חיים, יש לנסות ולשפרם, בנוסף לטיפול בפוליאתילן גליקול.
דיאטה עתירת
סיבים
, שילוב פירות וירקות, העלאת צריכת המים, הגברת פעילות גופנית ושיקום רפלקס עשיית צרכים - עשויים לסייע.
יעיל לטיפול ב:
טיפול
בעצירות
.
הנחיות חשובות:
• במקרה של עצירות המופיעה מדי פעם (לא כרונית), קיימות תרופות לטיפול קצר טווח.
• במקרה בו העצירות אינה ניתנת להסבר ע"י שינוי הרגלים ואורח חיים, או במקרה של עצירות הכרוכה בכאב, בחום או בנפיחות בטנית- יש לפנות לרופא.
מתי אסור להשתמש בתרופה:
•
במקרה של רגישות, אלרגיה
.
•
מחלות מעיים דלקתיות, חסימה במעי, או חשד לכך, חוסר תפקוד כרוני של המעיים
.
•
התנקבות במערכת העיכול או חשד לכך
.
•
כאבי בטן מסיבה לא ברורה
.
פרמקוקינטיקה:
ספיגה סיסטמית זניחה.
דגשים למשתמש
• איבוד נוזלים חמור בשל שלשול או הקאה עלול לחייב איזון מחדש של הפרעות
אלקטרוליטים
(רמות נמוכות של נתרן ואשלגן בדם), בייחוד באוכלוסיות רגישות (מבוגרים, חולי כבד/כליות, משתמשים במשתנים).
• השפעת החומר היא 24-48 שעות ממועד המתן. בהמשך הטיפול, פעילות המעיים תהיה סדירה.
צילום: shutterstock
מידע על התרופה
אופן נטילת התרופה
אבקה מסיסה. ניתן להמיס בכל משקה: מים, מיץ, משקאות קרים, קפה, תה, חלב, פורמולה לתינוקות. עם או ללא ארוחה.
תדירות וזמן נטילה
שתיית המנה במלואה, רצוי בבוקר.
טווח המינון
גיל 6 חודשים - 1 שנה, מנה יומית היא 4 גרם, פעם אחת ביום.
גיל 1 שנה - 4 שנים, מנה יומית 4-8 גרם, ניתן לחלק לשתי מנות, בוקר וערב.
גיל 4-8 שנים, מנה יומית 8-16 גרם.
גיל 8 ואילך, 17 גרם, פעם אחת ביום.
מנה שנשכחה
יש לקחת את המנה הבאה בזמן הרגיל. אין לקחת מנה כפולה.
הפסקת התרופה
אפשרית עם שיפור. יש לתחזק פעילות מעיים תקינה באמצעות אורח חיים בריא ואמצעים תזונתיים.
מינון עודף
ייתכן שלשול. הפרת איזון אלקטרוליטים. במקרים של מינון יתר יש לפנות לחדר מיון בצירוף אריזת התרופה.
אחסון
טמפ' החדר עד 25 מעלות צלזיוס.
אזהרות
תזונה
העלאת אחוז המוצרים ממקור צמחי בתזונה ומזון עתיר סיבים (ירקות, פירות, לחם) עשוייה להועיל.
אלכוהול
לא צפויה השפעה.
נהיגה
אין השפעה.
הריון
יש להתייעץ עם הרופא טרם השימוש. ניתן להשתמש.
הנקה
יש להתייעץ עם הרופא טרם השימוש. ניתן להשתמש.
תינוקות וילדים
יש לשלול עצירות מסיבה אורגנית. נדרש מעקב רופא. לאחר 3 חודשי טיפול, על הרופא להעריך את מצבו הקליני של הילד.
קשישים
זהירות מהפרת מאזן אלקרוליטים.
דווח לרופא במקרה של
עצירות הכרוכה בכאב, בחום או בנפיחות בטנית.
הפרעות במאזן אלקטרוליטים או התייבשות.
שלשול
סיכון ממנת יתר
נמוך
סיכון מפיתוח תלות
נמוך
תופעות לוואי
דווחו אצל מבוגרים באופן שכיח מאוד: בחילה, הקאה, תחושת נפיחות ו/או כאב בטן, התכווצויות, שלשול.
באופן לא שכיח דווחו הקאות, דחיפות ביציאות, חוסר שליטה בעשיית צרכים.
דווחו אצל ילדים באופן שכיח מאוד: כאבי בטן, שלשול.
באופן לא שכיח דווחו הקאות, נפיחות, בחילה.
במקרה של תופעות לוואי הבאות יש להפסיק נטילת התרופה:
• תגובה של רגישות יתר: קשיי נשימה, סומק, גרד, סרפדת, פריחה, בצקת בפנים, בצקת.
• שלשול חריף.
• הפרעות במאזן אלקטרוליטים או התייבשות (בייחוד במבוגרים).
• דחיפות ביציאות או חוסר שליטה בעשיית צרכים (צואה).
פרטי תגובה עם תרופות אחרות
יש לעדכן רופא/רוקח באשר לנטילת תרופות אחרות, כולל תרופות ללא מרשם וכן תוספי תזונה.
קיימת אפשרות כי הספיגה של תרופות אחרות יכולה להיות מופחתת במהלך השימוש עם פוליאתילן גליקול. תרופות מסויימות עשויות להיות מושפעות במיוחד, ויש לבחון את השפעתן הרפואית. כמו למשל: תרופות אנטי-אפילפטיות, דיגוקסין ותרופות מדכאות חיסון.
השפעת שימוש ממושך
מעקב אלקטרוליטים במקרה שלשול חריף או הקאה, או באוכלוסיות רגישות
.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא